《和邓慎思未试即事杂书率用秋日同文馆为首句三首 其二》
宋代·余干

引类凭先进，搜材及寸长。隔帘愁昼暝，隐几怯秋凉。

化力人难测，机心我已忘。封侯良可待，谁有不龟方。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。